《新泉》
宋代·韦骧

美泉在山人不知，美泉出山还有时。琅邪之东幽谷西，公来发此清涟漪。

搜寻土脉示山叟，霜钁入土荆榛披。逡巡方丈露澄莹，十目争看青琉璃。

一之二之来觱沸，岭猿惊啸溪禽飞。呼工丛手甃白石，玉匣宝鉴生光辉。

自从开凿贮寒碧，朝云夜月常迟迟。春华将近天气爽，公携宾从何逶迤。

回环栏楯照丹碧，颠倒旌旆浮葳蕤。飞觞弄翰不胜乐，梅柳恨不先芳菲。

此时玩泉爱清切，异日饮德钦规为。甘香润泽济枯槁，源源难绝滁人思。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。